Решение на Общия съд от 18 юли 2017 г. — EDF Toruń/ECHA
(Дело T-758/15)1
(REACH – Административна такса за регистрацията на вещество – Намаление за малки и средни предприятия – Погрешно деклариране на размера на предприятието – Решение за налагане на административна такса – Препоръка 2003/361/ЕО – Оправдани правни очаквания – Пропорционалност – Критерии за изчисляване на административната такса)
Език на производството: полски
Страни
Жалбоподател: EDF Toruń SA (Торун, Полша) (представител: K. Sienkiewicz, адвокат)
Ответник: Европейска агенция по химикали (ECHA) (представители: J.-P. Trnka, C. Schultheiss и M. Heikkilä, подпомагани от C. Garcia Molyneux, адвокат)
Предмет
Искане на основание член 263 ДФЕС за отмяна, от една страна, на Решение SME(2015)4950 от 3 ноември 2015 г. на ECHA, с което се констатира, че жалбоподателят не отговаря на условията за предвиденото за средните предприятия намаляване на административната такса и му се налага административна такса, и от друга страна, на фактура № 0054011, издадена от ECHA след вземането на Решение SME(2015) 4950
Диспозитив
Отхвърля жалбата.
Осъжда EDF Toruń S.A. да заплати съдебните разноски.
____________
1 ОВ C 68, 22.2.2016 г.